Document ID: /roh_data/filtered/fineweb-2-filterrobots_roh.jsonl.gz/68121

Roger Tuor è actualmain mainascola a Mustér. Durant plirs onns è el stà vicepresident communal a Mustér. Latiers è el stà commember e president dal parlament regiunal da la Surselva.
Roger Tuor – che ha 50 onns – vegn a surpigliar sia nov'incumbensa l'entschatta avust da l'auter onn. Il mainafatschenta da la Regiun Surselva è il manader operativ da la regiun e dal center da furmaziun Surselva, tar quel s'audan 100 collavuraturas e collavuraturs. El daventa successur da Duri Blumenthal che va en pensiun suenter 23 onns. Sco Duri Blumenthal ha confermà haja varga in tozzel s'annunzià per quest post.